মিঠুনের পরিবার জানায়, ইতালি প্রবাসি মিঠুন মণ্ডল ছুটি কাটাতে বুধবার বাংলাদেশে আসেন। এক মাস পর ফেরার সময় স্ত্রীকে সাথে নিয়ে যাওয়ার কথা ছিল। শুক্রবার সকালে স্ত্রী নন্দী রানীকে নিয়ে শশুর বাড়ি বরিশালের আগৈলঝাড়া যাচ্ছিলেন। বাড়ি থেকে আট কিলোমিটার দূরে শরীয়তপুর-মাদারীপুর সড়কের কাশিপুর এলাকায় বিপরীত দিকে থেকে আসা একটি ট্রাক তাদের চাপা দেয়। ঘটনাস্থলেই ওই দম্পতির মৃত্যু হয়।